ET Euroopa Liidu Teataja C 148/25

Põllumajandustoodete ja toidu päritolunimetuste ja geograafiliste tähiste kaitset käsitleva nõukogu määruse (EÜ) nr 510/2006 artikli 6 lõike 2 kohase taotluse avaldamine

(2006/C 148/08)

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamisest.

KOKKUVÕTE

NÕUKOGU MÄÄRUS (EÜ) nr 510/2006

Registreerimistaotlus vastavalt artiklile 5 ja artikli 17 lõikele 2

“ACEITE MONTERRUBIO”

EÜ nr: ES/0198/15.5.2001

KPN (X) KGT ( )

Käesolev kokkuvõte on koostatud üksnes teavitamiseks. Üksikasjaliku teabe saamiseks palutakse huvitatud isikutel tutvuda tehnospetsifikaadi täieliku variandiga, mille võib saada 1. jaos viidatud riigi ametiasutustest või Euroopa Komisjonist. (1)

1. Liikmesriigi pädev asutus:

Nimetus: Subdirección General de Sistemas de Calidad Diferenciada — Dirección General de Alimentación — Secretaría General de Agricultura y Alimentación del Ministerio de Agricultura, Pesca y Alimentación de España Aadress: Infanta Isabel, 1 E-28071 Madrid Tel.: 34 91 347 53 94 Faks: 34 91 347 54 10 E-post: sgcaproagro@mapya.es

2. Rühm:

Nimetus — Aadress:

SOCIEDAD COOP. DEL CAMPO LA UNIDAD Ctra. De Castuera, s/n. 06427 Monterrubio de la Serena. Badajoz.

RAMONA GARCÍA LÓPEZ. Ctra. De Belalcázar, s/n. 06247. Monterrubio de la Serena. Badajoz.

UNIÓN MONTERRUBIANA DEL CAMPO, S.C. LTDA. C/ Purísima, no8. 06247 Monterrubio de la Serena. Badajoz

REY ALIMENTACIÓN, S.L. C/ Pilar, no 104. 06420 Castuera. Badajoz

Koosseis: tootja/töötleja (X) muu ( )

3. Toote liik:

Klass 1.5 — Õlid ja rasvad

4. Tehnospetsifikaat (artikli 4 lõikes 2 sätestatud nõuete kokkuvõte):

4.1. Toote nimetus: “Aceite Monterrubio”

4.2. Toote kirjeldus: Õlipuu (Olea europaea L.) viljadest ekstraheeritud ekstra neitsioliivõli. 90 % kõnealusest õlist saadakse sortidest “Cornezuelo” ja “Jabata” (“Picual”) ning ülejäänu sortidest “Mollar”, “Corniche”, “Pico-limón”, “Morilla” ja “Cornicabra”.

Ekstra neitsioliivõli on rohekas-kollase värvusega, väga püsiv, puuvilja- ja mandlimaitsega, aromaatne ning kergelt mõru ja vürtsika maitsega.

Ekstra neitsioliivõli omadused:

Happesuse ülemmäär: 0,5 %

Niiskus: alla 0,1 %

Lisandid: alla 0,1 %

K270: väiksem kui 0,20

Peroksiidarv: väiksem kui 20

4.3. Geograafiline piirkond: Tootmise, valmistamise ja pakendamise geograafiline piirkond asub Badajozi provintsi Extremadura autonoomses piirkonnas ning hõlmab kuutteist haldusüksust La Serena, La Siberia ja Campiña Sur piirkondades.

Valmistamine ja pakendamine toimub tootmispiirkonnas

4.4. Päritolutõend: Päritolunimetusega “Aceite Monterrubio” (“Monterrubio õli”) kaitstud õli toodetakse oliividest, kasutades õlipresse, mis on kantud reguleeriva asutuse asjaomastesse registritesse vastavalt menetlusele PC-01: “Kvaliteedikäsiraamatu registritesse kandmise taotlemine”.

Päritolunimetusega “Aceite Monterrubio” turustatavad õlid peavad läbima reguleeriva asutuse korraldatud sertifitseerimisprotseduuri vastavalt siseriiklikele menetlustele PC-02: “Toote sertifitseerimisprotseduur; PC-03: Tulemuste hindamine ja sertifikaadi andmine”; ning PC-04: “Sertifikaadi säilitamine, peatamine ja tühistamine”. Toote kvaliteeti, mis tuleb märkida tootekirjelduses, kontrollitakse kõnealuse sertifitseerimisprotseduuri kaudu.

4.5. Valmistamismeetod: Serena piirkonnas on oliivide saak keskmiselt 1 500 kg/ha, õlipuid on hektaril keskmiselt 150.

Traditsiooniliselt hõlmab oliivide kasvatamine järgmisi viljelusmeetodeid:

Viljelemine

Väetamine

Lõikamine (käsitsi ja mehaaniliselt)

Juurevõsude eemaldamine (herbitsiididega)

Saagikoristus (oliivid korjatakse otse puult)

Õli ekstraheerimiseks on kaks protsessi:

Tsükliline ehk traditsiooniline protsess

Pidev ehk faasiline protsess

Tsükliline protsess toimub järgmiselt:

TUULAMINE a PESEMINE a PURUSTAMINE a EKSTRAHEERIMINE a DEKANTEERIMINE a SÄILITAMINE

PÕLD ÕLIPRESS

Pidev protsess toimub järgmiselt:

PUHASTAMINE a PESEMINE a JAHVATAMINE a EKSTRAHEERIMINE a DEKANTEERIMINE a SÄILITAMINE a PAKENDAMINE

ÕLIPRESS

Kaitstud päritolunimetusega “Aceite Monterrubio” oliiviõli tuleb pakendada tähistatud geograafilises piirkonnas, nagu nõuab taotlejate rühm. See on vajalik kvaliteedi kaitsmiseks ning kogu sertifitseerimisprotseduuri jälgitavuse ja kontrolli tagamiseks lõppetapini välja, mil sertifitseeritud toodet sisaldavale mahutile kleebitakse õli kvaliteeti ja päritolu tagav nummerdatud lisaetikett. Lisaetiketid väljastab reguleeriv asutus, kelle pädevus on töökorras määratletud järgmiselt:

territooriumi osas tootmispiirkonnaga;

toodete osas päritolunimetusega tooted kõikides kõigis tootmise, ladustamise, pakendamise, levitamise ja turustamise etappides;

isikute osas erinevatesse registritesse kantud isikutega.

See tähendab, et pakendamine peab toimuma piiritletud geograafilisel alal, nagu on määratletud käesoleva tehnospetsifikaadi punktis C, et tagada jälgitavus ja kontrolliasutuse kontroll kogu protsessi vältel ning kindlustada kaitstud toote kvaliteet.

4.6. Seos piirkonnaga:

Ajalugu:

La Serena piirkond asub Badajozi provintsi idaosas. Piirkonna nimi ja ajalugu on olnud sajandeid seotud maa ühe vanima institutsiooniga, La Mestaga. Sajandeid suurte valdustena aadlike käes olnud maa jagamine oli piirkonna oliivisalude tekkimise seisukohalt olulise tähtsusega. Maa jagati eri linnade inimeste vahel, kes alustasid õlipuude kasvatamist nii suurtel kui väikestel maa-aladel.

Esimene kirjalik teade oliivisaludest selles tootmispiirkonnas on pärit 1 791. aastast, mil Antonio Agúndez Fernández kirjeldas oma teoses “Viajes de La Serena” (“Reisid La Serenas”) Monterrubio de La Serenale viidates metsikute õlipuude rohkust, mis soodustas õlipuude pookimist.

Tänapäeval on õlipuu nii tootlikkuse kui hõivatud pindala poolest piirkonna tähtsuselt teine kultuurtaim. Õlipuude all on umbes 18 000 hektarit ning mõnes piirkonna linnas on see monokultuuriks.

Loodus:

“Aceite Monterrubiot” (kaitstud päritolunimetus) tootmise teevad võimalikuks ainulaadsete mullastiku ja klimaatiliste tingimuste koostoime, kultuurtaime ja looduse täiusliu harmoonia, piirkonna rahvastiku struktuur, nüüdisaegne sotsiaal-majanduslik areng ning kultuur, mille juured on sügaval oliivide kasvatamise traditsioonis. Seda omapärast ekstra neitsioliivõli hindavad nii asjatundjad kui tarbijad.

“Aceite Monterrubio” (kaitstud päritolunimetus) geograafiline piirkond jääb Alam- Extremadura idaossa Sierra Morena mägede jalamile. See on uhtorgude ja madalate küngaste piirkond. Oliivisalud sulavad kokku iilekstammemetsade ja teravilja kasvatavate põllumajandusettevõtetega, kusjuures märkimisväärne osa madalast võsast kasvab mäeahelikel. Maastik on tüüpiline vahemerelisele lähistroopilisele kliimale, mida iseloomustavad pehmed talved ja kuumad kuivad suved, mille puhul sademete vähesus takistab maa kasutamist muul põllumajanduslikul viisil.

Järgmisena kirjeldatakse üksikasjalikumalt piirkonda, kus valmistatakse “Aceite Monterrubiot”, piirkonnale iseloomulikku ja pärismaist toodet.

a) Orograafia: saab eristada kahte topograafilist tasandit: 1. Penillanura (peneplaan): kõrgus vahemikus 300–500 meetrit. 2. Sierras (mäed): kõrgus vahemikus 600–800 meetrit. Teravilja, oliive ja viinamarju kasvatatakse orgude põhjas. Mäekülgedel asuvad karjamaad iilekstammede ja suurte oliivisaludega; kõrgemal ja tippudes võib leida puhmastikke, pinnases on vääriskive ja kvartsiite.

b) Pinnas: Üldiselt kasvavad oliivisalud gleistunud saviliivadel, kuid viimastel aastatel on hakatud neid kasvatama ka kergematel pinnastel. Pinnase pH-tase varieerub happelisest kergelt happeliseni. Pinnase paksus on samuti erinev, varieerudes aladest, kus kiltkivi paistab, aladeni, kus pinnas on suhteliselt paks, ulatudes enam kui 50 sentimeetri sügavusele, ning hoiab hästi niiskust.

c) Kliima: Kliima on vahemereline, teatavate kontinentaalse kliima tunnustega, mida mõjutab Atlandi Ookeani lähedus. Talved on pehmed, suved pikad ja kuumad. Sademete hulk jääb alla 500 mm. Aastane keskmine temperatuur jääb vahemikku 16–18 °C. Suvel võib temperatuur tõusta üle 40 °C.

4.7. Kontrolliasutus:

Nimetus: Consejo Regulador de la Denominación de Origen “Aceite Monterrubio” Aadress: C/ Nicanor Guerrero, 9B 06427 Monterrubio de La Serena Badajoz Tel.: 924 61 00 88 Faks: 924 61 05 03 E-post: —

Kaitstud päritolunimetuse reguleeriv asutus vastab standardile UNE-EN 45011.

4.8. Märgistus: Pakendatud õli etikettidel, lisaetikettidel ja pitsatitel peab olema selgesti näha päritolunimetus “Aceite Monterrubio” ja kehtivates õigusaktides määratletud teave.

Etikett peab selgelt näitama toote päritolu. Etikette, mis võivad mis tahes põhjusel tarbijat eksitada, heaks ei kiideta. Samuti võidakse kõrvaldada järelevalvenõukogu poolt juba lubatud etiketid.

4.9. Riiklikud nõuded:

Siseriiklikud nõuded 2. detsembri 1970. aasta seadus nr 25/1970 viinamarjaistanduste, veinide ja alkoholi statuudi kohta ning vastav määrus, mis kiideti heaks 23. märtsi 1972. aasta dekreediga 835/1972 28. märtsi 1972. aasta dekreet 835/1972, seaduse 25/1970 määrus. 25. jaanuari 1994. aasta korraldus, millega täpsustatakse Hispaania õigusaktide ja nõukogu 14. juuli 1992. aasta määruse (EMÜ) nr 2081/92 (põllumajandustoodete ja toiduainete geograafiliste tähiste ja päritolunimetuste kaitse kohta) vahelist vastavust. 22. oktoobri 1999. aasta kuninglik dekreet 1643/1999, millega sätestatakse ühenduse kaitstavate geograafiliste tähiste ja päritolunimetuste registri registreerimistaotluste menetlemise protseduur.

(1) Euroopa Komisjon, põllumajanduse ja maaelu arengu peadirektoraat, põllumajandustoodete kvaliteedipoliitika osakond, B-1049 Brüssel.